sagorsarker/bangla-wikipedia huggingface dataset:
জিঞ্জিরাম নদী

জিঞ্জিরাম নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-কেন্দ্রীয় অঞ্চলের কুড়িগ্রাম, গাইবান্ধা এবং জামালপুর এবং ভারতের মেঘালয়ের পশ্চিম গারো পাহাড় জেলা এবং দক্ষিণ পশ্চিম গারো পাহাড় জেলার একটি নদী। নদীটির দৈর্ঘ্য ৫৫ কিলোমিটার, গড় প্রস্থ ১০৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জিঞ্জিরাম নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ২০। ১৯৯২-১৯৯৩ অর্থবছরে জামালপুর জেলার দেওয়ানগঞ্জ উপজেলার চরআমখাওয়া ইউনিয়ন এর সানন্দবাড়ী বাজার রক্ষায় বাজারে পূর্ব পাশে অবস্থিত জিনজিরাম নদীর স্থায়ী বাঁধ নির্মাণের দাবী উত্তোলন করেন বিরোধীদলীয় জামালপুর ১ আসনের মাননীয় সংসদ সদস্য জনাব আবুল কালাম আজাদ,পরে ১৯৯৪ সালে উক্ত বাঁধের নির্মাণ কাজ শুরু করা হয়।
নদীটির গভীরতা ৭ মিটার। নদী অববাহিকার আয়তন ২৪০ বর্গকিলোমিটার।
জিঞ্জিরাম নদীর জন্ম ভারতের মেঘালয় রাজ্যে। এটি কুড়িগ্রাম জেলার রৌমারীতে বাংলাদেশে প্রবেশ করেছে। পরে রৌমারী হতে বাঘারচর-পাথরেরচর - সানন্দবাড়ী -মৌলভীর চর-লংকার চর হয়ে জামালপুর জেলার দেওয়ানগঞ্জ উপজেলাধীন বাহাদুরাবাদ ইউনিয়ন এর বাছেতপুর(পশ্চিম)এ পুরাতন ব্রহ্মপুত্র নদে প্রবেশ করেছে।
১৯৯২ নিকারাগুয়া ভূমিকম্প

১৯৯২ নিকারাগুয়া ভূমিকম্প ১৯৯২ সালের ২ সেপ্টেম্বর ৬:১৬টায় নিকারাগুয়া উপকূলে অনুভূত হয়। কোস্টারিকাতে কিছু ক্ষয়ক্ষতির খবর প্রকাশ পায়। কমপক্ষে ১১৬ জন নিহত এবং আরও অনেক বেশি আহত হন। চাপ ও প্লেটবিকৃত সক্রিয় অঞ্চলে এই ভূমিকম্প আঘাত করে। অবস্থিত ছিল। ভূমিকম্পের পরে বৃহৎ এলাকায় সুনামি হয়।
১৯৯২ সালের নিকারাগুয়া ভূমিকম্প, আধুনিক ব্রডব্যান্ড সিসমিক নেটওয়ার্কে ধরা পড়া প্রথম সুনামি ভূমিকম্প। প্রাথমিক পৃষ্ঠ তরঙ্গ মাত্রা ছিল ৭.২ ধরা হয়েছিল
ভূমিকম্পের প্রথম কম্পন অনুভূত হয় ০:১৬ জিএমটি সময়ে এবং পরে কয়েকটি শক্তিশালী কম্পন অনুভূত হয়। এই ভুমকম্প বেশি অনুভূত হয় চিনানদেগা, লিওন অঞ্চলে, যদিও নিকারাগুয়ার অন্যান্য এলাকাতেও অনুভূত হয়। এছাড়া, স্যান হোসে, কোস্টা রিকাতে। ১৯৭২ সালের ভুমিকপের পড়ে, এটি নিকারাগুয়ার সবচেয়ে শক্তিশালী ভূমিকম্প।
নিকারাগুয়াতে কমপক্ষে ১১৬ জন মানুষ নিহত হয়, যাদের অধিকাংশ বিছানায় ঘুমন্ত শিশু, এছাড়া, ৬৮ জন নিখোঁজ এবং ১৩,৫০০ জনেরও বেশি মানুষ গৃহহীন হয়। Nicaragua. নিকারাগুয়ার পশ্চিম উপকূলে কমপক্ষে ১,৩০০ ঘরবাড়ি এবং ১৮৫টি মাছ ধরার নৌকা ধ্বংস হয়। মিকারাগুয়ার মোট ক্ষতির পরিমাণ প্রায় ২ থেকে ৩ কোটি মার্কিন ডলার।
অধিকাংশ হতাহত এবং ক্ষয়ক্ষতি হয় নিকারাগুয়া এবং কোস্টারিকার পশ্চিম উপকূলে সুনামির কারণে, এবং ছয় মাসের মধ্যে তিনটি সুনামির একটি এটি। ভূমিকম্পের পড়ে সুনামির উচ্চতা মাপা হয়েছিল, এবং সর্বোচ্চ উচ্চতা ছিল ৯.৯ মিটার, যদিও গড় উচ্চতা ছিল তিন থেকে ৮ মিটার। পৃষ্ঠ তরঙ্গ মাত্রার চেয়ে সুনামির মাত্রা অনেক বেশি ছিল, বা M, এবং ঢেউ -এর ভাঙ্গন প্রক্রিয়ার সময়কাল ছিল ১০০ সেকেন্ড, যা অস্বাভাবিক বড়। সময় মাত্রার স্কেলে এটি ছিল ৭.৬,২০ সেকেন্ডের বেশি M of 7; this M–M যা, সুনামি ভূমিকম্পের বৈশিষ্ট্য।
দুর্যোগ ব্যবস্থাপনা কর্তৃপক্ষ প্রাথমিক সাহায্য প্রদান করে। নিকারাগুয়ার প্রেসিডেন্ট ২ সেপ্টেম্বর ১৯৯২ সালে জাতির উদ্দ্যেশে ভাষণ দেন এবং বলেন কোন আন্তর্জাতিক সাহায্যের প্রয়োজন নাই। যাই হোক, রেডক্রস কিছু ত্রাণ সহায়তা প্রদান করে এবং জাতীয় সিভিল ডিফেন্স ব্যপকভাবে ত্রাণ সহায়তা দেয় ও আহতদের লেওন হাসপাতাল এবং লেনিন-ফনসেকা হাসপাতালে নিয়ে যায়।
চেল্লাখালি নদী

চেল্লাখালি নদী বা চিল্লাখালি নদী বা চিতলখালি নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম গারো পাহাড় জেলা এবং বাংলাদেশের উত্তর-পূর্বাঞ্চলের শেরপুর জেলার একটি নদী।
বাংলাদেশ অংশে নদীটির দৈর্ঘ্য ২৫ কিলোমিটার, প্রস্থ ৫২ মিটার এবং গভীরতা ৬ মিটার। নদী অববাহিকার আয়তন ১১৮ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক চামতি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ২৮।
চেল্লাখালি নদীর জন্ম ভারতের মেঘালয় রাজ্যে। এটি শেরপুর জেলার ঝিনাইগাতি উপজেলার সীমান্ত দিয়ে বাংলাদেশে নেমে এসেছে। তারপর পার্শ্ববর্তী উপজেলা নালিতাবাড়ির মধ্য দিয়ে প্রবাহিত হয়ে ভোগাই নদীতে মিলেছে। নদীতে সারাবছরই জলপ্রবাহ থাকে। তবে ডিসেম্বর থেকে জুন অবধি পানিপ্রবাহ কম থাকে, যার আনুমানিক পরিমাণ ৬ ঘনসেন্টিমিটার/সেকেন্ড। তখন নদীতে পানির গভীরতা থাকে ১ মিটার। বর্ষা মৌসুমে আগস্ট-সেপ্টেম্বর মাসে পানিপ্রবাহ বৃদ্ধি পায় যা ৮.৪ মিটার হয়। এই নদীতে জোয়ার ভাটার প্রভাব নেই। সাধারণ বন্যায় নদীটি আংশিকভাবে প্লাবিত হয়।
ভোগাই নদী

ভোগাই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের শেরপুর জেলার একটি নদী। নদীটির দৈর্ঘ্য ২৫ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ভোগাই নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৬৪।
ভারতের শিলং মালভূমির পূর্বভাগে তুরার কাছে গারো পাহাড়ে এই নদীর উৎপত্তি। উৎস থেকে দক্ষিণ দিকে প্রবাহিত হয়ে শেরপুর জেলার নালিতাবাড়ী উপজেলার রামচন্দ্রকুড়া ইউনিয়ন দিয়ে বাংলাদেশে প্রবেশ করেছে। পরবর্তীতে কিছুদুর পেরিয়ে নদীটি কংস নাম ধারণ করেছে।
আলি দিভান্দারি

আলি দিভান্দারি একজন ইরানি কার্টুনিস্ট, চিত্রশিল্পী, গ্রাফিক ডিজাইনার, ভাস্কর্যশিল্পী, এবং ফটোগ্রাফার। ১৯৫৭ সালে ইরানের সাবজেভারে জন্মগ্রহণ করেন।
দিভান্দারি তেহরান বিশ্ববিদ্যালয়ের চারুকলা অণুষদ থেকে গ্রাফিক্স এর উপর পড়াশোনা করেন। ১৯৭৫ সালে গ্রাফিক্স ডিজাইনার এবং কার্টুনিস্ট হিসেবে তার কর্মজীবনের শুরু করেন। ১৯৯৭ সালে ইরানে একটি আন্তর্জাতিক কার্টুন উৎসবের পরিচালনা করেন। উৎসবের প্রতিপাদ্য বিষয় ছিলো ম্যান এন্ড নেচার- অনলি ওয়ান শেয়ার এন্ড কেয়ার ।
কর্মজীবনের বিভিন্ন সময়ে তিনি ইরান ও তুর্কিস্তানের বিভিন্ন কার্টুন প্রদর্শনী কিংবা ফেস্টের জুরির পদ অলংকৃত করেন। তার কাজগুলি বিভিন্ন আন্তর্জাতিক পত্র-পত্রিকা এবং ম্যাগাজিনে প্রকাশিত হয়। তাছাড়া তার বিখ্যাত কর্মগুলি ৩৪ টির ও বেশি দেশে প্রদর্শিত হয়েছে। 
 স্মাইল মোনালিসা
জালুখালি নদী

জালুখালি নদী বা চলতি নদী বা জালুখালী নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম খাসি পাহাড় জেলা ও দক্ষিণ পশ্চিম খাসি পাহাড় জেলা এবং বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার একটি নদী।
নদীটির দৈর্ঘ্য ১৪ কিলোমিটার, প্রস্থ ২০১ মিটার এবং অববাহিকার আয়তন ৩০ বর্গকিলোমিটার। বাংলাদেশ পানি উন্নয়ন বোর্ড বা "পাউবো" কর্তৃক জালুখালি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩২।
জালুখালি নদীটির প্রকৃতি সর্পিলাকার। এই নদীতে ১২ মাস পানিপ্রবাহ থাকে। জানুয়ারি- ফেব্রুয়ারি মাসে কম প্রবাহ থাকে, যার আনুমানিক পরিমাণ ৩০ ঘনসেন্টিমিটার/সেকেন্ড। কিন্তু জুলাই আগস্টে এই পরিমাণ বৃদ্ধি পেয়ে ৭৫০ ঘসেন্টিমিটার/সেকেন্ড পৌঁছায়। নদীটিতে জোয়ার ভাটার প্রভাব নেই। বর্ষায় সাধারণত বন্যা হ্লেই নদীর পাড় ভেসে পার্শ্ববর্তী বাড়িঘর ফসলের ক্ষতি সাধিত হয়।
জালুখালি নদী ভারতের খাসিয়া জৈন্তিয়া পাহাড় হতে উৎপত্তি হয়ে দক্ষিণমুখে প্রবাহিত হয়ে বাংলাদেশের সুনামগঞ্জ জেলার বিশ্বম্ভরপুর উপজেলা ও সুনামগঞ্জ সদর উপজেলার সুরমা নদীতে মিলেছে। এই নদীর পাড়ে গুরুত্বপূর্ণ দুটি বাজার হলো ঝিনারপুর ও মনিপুর হাট।
নওয়াগাং নদী

নওয়াগাং নদী বা নয়াগাঙ নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ২০ কিলোমিটার, গড় প্রস্থ ৩৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নয়াগাঙ নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৪।
নওয়াগাং নদী অববাহিকার আয়তন ৩০ বর্গকিলোমিটার। নদীটির সর্বোচ্চ গভীরতা ৫ মিটার, এই গভীরতা উরুরগাঁও থেকে পরিমাপকৃত। এই নদীতে ১২ মাস পানিপ্রবাহ থাকে। ফেব্রুয়ারিতে কম প্রবাহ থাকে, তখন প্রবাহের পরিমাণ ১ ঘনমিটার/সেকেন্ড হয়। কিন্তু জুলাই-আগস্টে এই পরিমাণ বৃদ্ধি পেয়ে ৫০০ ঘসেন্টিমিটার/সেকেন্ড পৌঁছায়। নদীটিতে জোয়ার ভাটার প্রভাব নেই। এই নদীর তীরে টেংরাটিলা অবস্থিত।
নওয়াগাং নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার দোয়ারাবাজার উপজেলার বাঁশতলা শহিদ স্মৃতিসৌধের নিকট দিয়ে বাংলাদেশে প্রবেশ করেছে। এই নদীর ডানদিকের উপনদী হচ্ছে উমফুঙ নদ এবং বাম দিকের উপনদী হচ্ছে উমিয়াম নদীর শাখা বড়খাল। এরপর আরো দক্ষিণে এই নদীর ডানদিকের উপনদী হচ্ছে বোগলা নদী। সীমান্ত থেকে এই নদী প্রায় ১০ কিলোমিটার পথ অতিক্রম করে সুরমা নদীতে মিলেছে।
উমিয়াম নদী

উমিয়াম নদী বা উমিয়েও নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ১৬ কিলোমিটার, গড় প্রস্থ ৪৫২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক উমিয়াম নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৬। উমিয়াম নদীর গভীরতা ৮ মিটার এবং অববাহিকার আয়তন ৪৮ বর্গকিলোমিটার।
উমিয়াম নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার ছাতকের দোয়ারাবাজার দিয়ে বাংলাদেশে প্রবেশ করেছে। তারপর ছাতকের সুরমা নদীতে প্রবেশ করেছে।
এই নদীতে সারা বছরই পানিপ্রবাহ থাকে। শুষ্ক মৌসুমে ফেব্রুয়ারি-মার্চের দিকে প্রবাহের গভীরতা কমে গিয়ে ২.৫ মিটার পর্যন্ত থাকে। তবে বর্ষা মৌসুমে জুন-আগস্টে এই পরিমাণ বৃদ্ধি পেয়ে ৮ মিটার পর্যন্ত পৌঁছায়। নদীটিতে জোয়ার ভাটার প্রভাব নেই।
উমিয়াম নদীর তীরে ছাতক শহর অবস্থিত।
যাদুকাটা নদী

যাদুকাটা নদী বা যদুকাটা নদী বা জাদুকাটা-রক্তি নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৩৭ কিলোমিটার, গড় প্রস্থ ৫৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক যাদুকাটা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭২।
যাদুকাটা নদীর গভীরতা ৮ মিটার এবং অববাহিকার আয়তন ১২৫ বর্গকিলোমিটার। এই নদীতে সারা বছরই পানিপ্রবাহ থাকে। তবে সাধারণত স্বল্প বন্যায় নদীর দুকুল প্লাবিত হয়। দেশের খনি শিল্পে নদী ব্যাপক অবদান রয়েছে।
যাদুকাটা নদী ভারতের খাসিয়া জৈন্তিয়া পাহাড় হতে উৎপত্তি হয়ে বাংলাদেশের সুনামগঞ্জ জেলার বিশ্বম্ভরপুরে বাংলাদেশে প্রবেশ করেছে। পরে তাহিরপুরের মধ্যে নদীটি প্রবেশ করে ঈষৎ দক্ষিণ-পূর্বমুখী হয়ে একেবেকে পুনরায় বিশ্বম্ভরপুরে প্রবেশ করেছে। বিশ্বম্ভরপুর থেকে দক্ষিণ দিকে প্রবাহিত হয়ে জামালগঞ্জ উপজেলা শহরের নিকট নয়া সুরমা নদীর সাথে মিলিত হয়েছে। এই নদীর তীরে অবস্থিত আনোয়ারপুর ও দুর্লভপুর নদীবন্দর।
পোখরা বিমানবন্দর

পোখরা বিমানবন্দর , নেপালের পোখরাতে অবস্থিত একটি অভ্যন্তরীণ বিমানবন্দর। এই বিমানবন্দর প্রতিষ্ঠিত হয় ৪ জুলাই, ১৯৫৮ সালে এবং সরকার (নেপাল বেসামরিক বিমান চলাচল কর্তৃপক্ষ) এটি পরিচালনা করে। একাহান থেকে কাঠমান্ডু এবং জমসম- এ নিয়মিত ফ্লাইট এবং মানাং-এ মৌসুমে চলাচল করে। ভারত এবং নেপালের মধ্যে একটি দ্বিপাক্ষিক বিমান চলাচল চুক্তির আওতায়, পোখরাকে নেপালের দ্বিতীয় আন্তর্জাতিক বিমানবন্দরের জন্য নির্বাচন করা হয়েছে। দক্ষিণপূর্ব পোখরাতে ২০০৯ সালে নির্মাণকাজ শুরু হলেও, কাজ ধীরগতিতে এগোচ্ছে। ২০১১ সালে নেপালের বেসরকারি বিমান সংস্থা বুদ্ধ এয়ার, পোখরা থেকে ভারতের "চৌধুরী চরণ সিং আন্তর্জাতিক বিমানবন্দর" লক্ষ্ণৌতে ফ্লাইট চালু করে, এবং ভবিষ্যতে নতুন দিল্লির "ইন্দিরা গান্ধী আন্তর্জাতিক বিমানবন্দরে" ফ্লাইট চালুর ঘোষণা দিয়েছে।
এই বিমানবন্দরের আপ্রন অতি ক্ষুদ্র এবং একই সাথে শুধুমাত্র 8 ছোট বিমান হ্যান্ডেল করতে পারে। মূল বিমানবন্দরের সমস্যা, যেমন কুয়াশার কারণে (TIA) বিকল্প বিমানবন্দর হিসাবে পোখরা বিমানবন্দর ব্যবহৃত হয়, কিন্তু ছোট রানওয়ে এবং ঠাসা আপ্রনের কারণে তৃতীয় বিমানবন্দরে পিমান পাঠাতে হয়।
এই বিমানবন্দরের নেপাল সেনাবাহিনীর এয়ার সার্ভিসের বিমান পরিচালনার সক্ষমতা আছে।
এই ববিমানবন্দরের এপ্রোন তুলনামূলকভাবে ছোট এবং এটি একবারে মাত্র আটপ্রপেলারের বিমান পরিচালনা করতে পারে। পোখরা বিমানবন্দর নেপালের প্রধান বিমানবন্দরের বিকল্প বিমানবন্দর, বিশেষত কুয়াশার মতো সমস্যার সময়ে। সংক্ষিপ্ত রানওয়ে এবং ভিড়ের কারণে, ফ্লাইটগুলিকে প্রায়শই আরও ছোট রানওয়ের তৃতীয় বিমানবন্দরে পাঠাতে হয়।
পারিবারিক বিশৃঙ্খলা

পারিবারিক বিশৃঙ্খলা হলো একটি পরিবারের বিশেষ অবস্থা। পরিবারের মাধ্যমে ব্যক্তি তার সকল প্রয়োজনীয় চাহিদা পূরণ করতে চায়। কিন্তু যদি কোন কারণে পরিবারের পরিবারের সদস্যগণ তাদের দায়িত্ব কর্তব্য পালনে বার্থ হয় তখন পরিবারের মধ্যে এক ধরনের অস্বাভাবিক পরিবেশের সৃষ্টি হয়। আর এই অনাকাঙ্ক্ষিত পরিস্থিতিকেই বলা হয় পারিবারিক বিশৃঙ্খলা।
পরিবারের সদস্যদের মধ্যে সৃষ্ট বিশৃঙ্খলা হল পারিবারিক বিশৃঙ্খলা ।
বেইজিং রিভিউ

বেইজিং রিভিউ (; ) হল চীনের একমাত্র ইংরেজিতে প্রকাশিত ম্যাগাজিন। চায়না ইন্টারন্যাশনাল পাবলিশিং গ্রুপ প্রকাশিত এ ম্যাগাজিনের প্রতি সংখ্যার সার্কুলেশন ৭০,০০০ এবং "পুরো চীন এবং বিশ্বের ১৫০টি রাষ্ট্র ও বেশকিছু অঞ্চলে" এই ম্যাগাজিন যায় বলে দাবি করা হয়।"
১৯৫৮ সালের ৪ঠা মার্চ সাপ্তাহিক "পিকিং রিভিউ" নামে প্রকাশ শুরু হয় এই ম্যাগাজিনের। ঝোউ এনলাই-এর পরামর্শে "পিপলস চায়না" নামের পাক্ষিক ম্যাগাজিনের স্থলে এই ম্যাগাজিনের কথা চিন্তা করা হয়। "পিপলস চায়না" ১৯৫০ সাল থেকে ১৯৫৭'র ডিসেম্বর পর্যন্ত প্রকাশিত হয়েছিল।
শুরু থেকেই গণচীনের সরকারের সাথে পুরো বিশ্বের যোগাযোগের একটি গুরুত্বপূর্ণ মাধ্যম হিসেবে এই ম্যাগাজিন কাজ করত। এর প্রথম সংখ্যায় সম্পাদকীয়তে ম্যাগাজিনটির সম্পাদক জানান, যে ম্যাগাজিনটি "চীনের অর্থনীতি, রাজনীতি ও সাংস্কৃতিক উন্নয়ন, এবং সেইসাথে বিশ্বের সাথে চীনের সম্পর্ক ইত্যাদি বিষয় সময়ময়, যথাযথ এবং সর্বাগ্রে তথ্য সরবরাহ করতে চায়।" ১৯৭৯ সালের পত্রিকাটির নাম বদলে যায়। এ বছরের প্রথম সংখ্যা থেকেই "বেইজিং রিভিউ" হিসেবে পত্রিকাটি প্রকাশিত হতে থাকে। বৈদেশিক ভাষায় প্রকাশনার উপরে পিনয়িন বর্ণান্তরকরণ নিয়ম আরোপ করায় পত্রিকাটির নাম পরিবর্তন করা হয়।<ref name="Peking Review / Beijing Review"></ref>
৪ঠা মার্চ, ১৯৫৮ সালে ইংরেজিতে ম্যাগাজিনটি চালু হয়। পরবর্তীতে মার্চ, ১৯৬৩ সাল থেকে ফরাসী ও স্প্যানিশ ভাষায় দ্বি-সাপ্তাহিক হিসেবে ম্যাগাজিনটির প্রকাশ চলতে থাকে। ১৯৬৪ সালের ১লা জানুয়ারি থেকে এ ভাষাগুলোতেও সাপ্তাহিক হিসেবেই এর প্রকাশ চলতে থাকে। আগস্ট, ১৯৬৩ সালে পত্রিকাটির জাপানি ও জানুয়ারি, ১৯৬৪ সালে ইন্দোনেশীয় সংস্করণ চালু হয়। ২২শে সেপ্টেম্বর, ১৯৬৪ থেকে এর জার্মান সংস্করণ চালু হয় "পিকিং রুন্ডেসচাউ" নামে। ১৯৭০-এর শেষ দিকে আরবি সংস্করণ চালু করা হয়।
ইংরেজি ভাষায় মুদ্রিত সংস্করণ ছাড়াও চীনা, ইংরেজি, ফরাসি, জাপানি ও জার্মান ভাষায় "বেইজিং রিভিউ"র অনলাইন সংস্করণ রয়েছে। সাম্প্রতিক সময়ে এ ম্যাগাজিনটি আইপ্যাড সংস্করণের পাশাপাশি বহুভাষিক ই-ম্যাগাজিন, মোবাইল ফোন, ই-মেইল নিউজলেটার চালু করেছে। পত্রিকাটির একটি সমৃদ্ধ সংগ্রহশালাও রয়েছে। বর্তমানে প্রতিদিন গড়ে ১ মিলিয়নেরও বেশি মানুষ ওয়েবসাইটে প্রবেশ করে।
"বেইজিং রিভিউ"র সম্পাদক ও অনুবাদকেরা অধিকাংশ ক্ষেত্রেই বৈদেশিক ভাষার অন্যান্য প্রেস এবং ম্যাগাজিনের সাথে যুক্ত থাকেন।
জোমসোম বিমানবন্দর

জোমসোম বিমানবন্দর জোমসোম শহরের একটি বিমানবন্দর, যার অবস্থান নেপালের ঢাওয়ালগিরি অঞ্চলের মুস্তাং জেলাতে। এটি নেপালি এবং ভারতীয়দের জনপ্রিয় তীর্থস্থান, মুক্তিনাথ মন্দিরের প্রবেশপথ। এই বিমানবন্দরের নেপাল সেনাবাহিনীর এয়ার সার্ভিসের বিমান পরিচালনার সক্ষমতা আছে।
অবস্থান এবং স্বল্পদৈর্ঘের রানওয়ের জন্য এটি বিশ্বের অন্যতম বিপজ্জনক বিমানবন্দর। ২,৭০০ মিটার উচ্চতার এই বিমানবন্দর ৮,০০০ মিটার উচ্চতার পর্বত দ্বারা পরিবেষ্টিত। পোখরা এবং জোমসোমের মধ্যে গভীর গিরিখাদসহ অন্নপূর্ণা (৮,০৯১ মিটার) এবং ধবলগিরি(৮,১৬৭ মিটার) পর্বত আছে।
এই বিমানবন্দরের অবস্থান সমুদ্রপৃষ্ঠ থেকে উপরে। পিচের রানওয়ের এই বিমানবন্দরটি ০৬/২৪ যার পরিমাপ .
ধলা নদী

ধলা নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় এবং বাংলাদেশের উত্তর-পূর্বাঞ্চলের সিলেট জেলার একটি নদী। নদীটির দৈর্ঘ্য ৯০ কিলোমিটার, প্রস্থ ৯৪৫ মিটার, এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৫।
ধলা নদী অববাহিকার আয়তন ৭০ বর্গকিলোমিটার। ধলা নদীতে জোয়ারভাটার প্রভাব নেই।
ধলা নদী ভারতের আসাম-মেঘালয় রাজ্য হতে আগত ডোবা চ্যানেল হতে উৎপন্ন হয়ে পিয়াইন নদীর মাধ্যমে সুরমা নদীতে মিশেছে। বাংলাদেশে সিলেট জেলার কোম্পানীগঞ্জ দিয়ে প্রবেশ করে পিয়াইন নদীতে মিলেছে।
গৌতম বুদ্ধ বিমানবন্দর

গৌতম বুদ্ধ আন্তর্জাতিক বিমানবন্দর , নেপালের লুম্বিনী অঞ্চলের রূপন্দেহী জেলার ভাইরালা পৌরসভায় অবস্থিত একটি বিমানবন্দর। ধর্মেন্দ্র পান্ডে গৌতম বুদ্ধ আন্তজার্তিক বিমানবন্দরের প্রধান। এই বিমানবন্দরটিকে নেপালের দ্বিতীয় বিমানবন্দর হিসাবে, আন্তর্জাতিক বিমানবন্দরে উন্নীত করার কাজ চলছে।
এই বিমানবন্দরের অবস্থান সমুদ্রপৃষ্ঠ থেকে উপরে। পিচের তৈরি রানওয়ের ডিজাইন ১০/২৮ এবং পরিমাপ এবং বর্তমানে এটি আন্তর্জাতিক বিমানবন্দর হিসাবে ব্যবহৃত হচ্ছে। এই বিমানবন্দরে ১৫০০-মিটার x ২৩ মিটার সমান্তরাল ট্যাক্সিওয়ে (10-28) যা আগে অভ্যন্তরীণ বিমানগুলির জন্য ব্যবহৃত হয়।
৩,০০০ মিটার রানওয়ে এবং ছয়টি আন্তর্জাতিক বিমান পার্কিং-এর পরিকম্পনা আছে। এশীয় উন্নয়ন ব্যাংক এই বিমানবন্দরের উন্নয়নের অর্থের যোগান দিবে ঋণ এবং সাহায্য হিসাবে যথাক্রমে $৪২.৯৬ মিলিয়ন এবং $১২.৭৫ মিলিয়ন ডলার।
পিয়াইন নদী

পিয়াইন নদী বা পিয়াইন গাং নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের সুনামগঞ্জ ও সিলেট জেলার একটি নদী। এটি ভ্রমণের জন্য বিখ্যাত। বাংলাদেশ পানি উন্নয়ন বোর্ড বা "পাউবো" কর্তৃক পিয়াইন নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৯।
পিয়াইন নদীটির দৈর্ঘ্য ১৪৫ কিলোমিটার। জাফলং থেকে ছাতক পর্যন্ত ৮০ কিলোমিটার পথে এর ২২টি বাঁক আছে। সিলেটের পাহাড়ি নদীর বৈশিষ্ট্যের মতো এই নদীতে পাহাড়ি ঢলে আগাম বন্যা হয়ে থাকে। বন্যার পানি পাহাড় থেকে প্রচুর পাথরও নিয়ে আসে। এই নদী তীরের শহর হলো সংগ্রামপুঞ্জি এবং প্রতাপপুর বিডিআর ক্যাম্প।
পিয়াইন নদী ভারতের আসামের ওম বা উমগট নদী থেকে উৎপত্তি লাভ করেছে। ভারতের আসাম রাজ্যের জয়ন্তীয়া পাহাড় হতে উৎপত্তি হয়ে উমগট নদী দক্ষিণ দিকে প্রবাহিত হয়ে বাংলাদেশের সিলেট জেলার ছাতকের উত্তরে শনগ্রাম সীমান্তের কাছে বাংলাদেশের সুরমা নদীতে পতিত হয়েছে। প্রবেশ পথেই উমগট নদী দুই ভাগে বিভক্ত হয়েছে যার প্রধান শাখাটি পিয়াইন নদী এবং অপর শাখাটি ডাউকি বা জাফলং নামে প্রবাহিত হয়।
কোরিওলিস প্রভাব

কোরিওলিস প্রভাব বলতে পদার্থবিদ্যায় গতিশীল বস্তুসমূহের আপাত বিচ্যুতি বোঝায়। বস্তুসমূহের গতিকে এইক্ষেত্রে একটি ঘূর্ণনশীল প্রসঙ্গ কাঠামোর সাপেক্ষে বর্ণনা করা হয়। ঘড়ির কাটার দিকে ঘূর্ণনশীল প্রসঙ্গ কাঠামোতে, বস্তুর গতির দিকের বামে বিচ্যুতি ঘটে। আর ঘড়ির কাটার বিপরীত দিকে ঘূর্ণনের ক্ষেত্রে, বিচ্যুতি ঘটে ডানে। যদিও অনেকেই এই ঘটনা ইতোপূর্বে লক্ষ করেছিলেন, তবে ১৮৩৫ সালে ফরাসি বিজ্ঞানী গ্যাসপার-গুস্তাভ কোরিওলিস প্রথম গাণিতিক বর্ণনা প্রকাশ করেন। তিনি এর সাথে ওয়াটার হুইল (যার মাধ্যমে জলবিদ্যুৎ উৎপন্ন করা হয়) তত্ত্বের সাদৃশ্য দেখতে পেয়েছিলেন। বিংশ শতাব্দীর প্রথমভাগ থেকেই কোরিওলিস বল টার্মটি আবহবিদ্যা/বায়ুবিজ্ঞান এর সম্পৃক্তে ব্যবহৃত হতে থাকে।
নিউটনের গতির দ্বিতীয় সূত্র একটি সুষম গতির জড় প্রসঙ্গ কাঠামোতে কোন বস্তুর গতি বর্ণনা করে। যখন নিউটনের সূত্রগুলোকে একটি সুষম ঘূর্ণনশীল প্রসঙ্গ কাঠামোতে স্থানান্তর করা হয়, তখন কোরিওলিস ও কেন্দ্রবিমুখী বলের উদ্ভব ঘটে। উভয় বলই বস্তুর ভরের সমানুপাতিক। কোরিওলিস বল ঘূর্ণন হারের সমানুপাতিক আর কেন্দ্রবিমুখী বল ঘূর্ণন হারের বর্গের সমানুপাতিক। কোরিওলিস বল তার ঘূর্ণন অক্ষের লম্বদিকে ও ঘূর্ণন কাঠামোতে বস্তুর গতির দিকে ক্রিয়া করে এবং এটি ঘূর্ণন কাঠামোতে বস্তুর গতির সমানুপাতিক। কেন্দ্রবিমুখী বল ব্যাসার্ধ বরাবর বাইরের দিকে ক্রিয়া করে এবং এটি ঘূর্ণন কাঠামোর অক্ষ থেকে বস্তুর দূরত্বের সমানুপাতিক। এই অতিরিক্ত বলগুলোকে বলা হয় নিষ্ক্রিয় বল, কাল্পনিক বা ছদ্ম বল। এই বলগুলো কোন কাঠামো ব্যবস্থায় নিউটনের সূত্রগুলোর প্রয়োগে ভূমিকা রাখে। এরা হচ্ছে সংশোধন গুণক [কারেকশন ফ্যাক্টর] যাদের সুষম গতিশীল বা জড় প্রসঙ্গ কাঠামোতে কোন অস্তিত্ব নেই। 
আমাদের পরিচিত একটি প্রসঙ্গ কাঠামো হচ্ছে পৃথিবী। কোরিওলিস প্রভাব পৃথিবীর ঘূর্ণন এবং বস্তুর জড়তার কারণে ঘটে থাকে। যেহেতু পৃথিবী প্রতিদিন মাত্র একটি ঘূর্ণন সম্পন্ন করে তাই কোরিওলিস প্রভাবের প্রভাব খুবই সামান্য অনুভূত হয়। সাধারণভাবে বিস্তৃত দূরত্ব ও দীর্ঘ সময় ধরে সংঘটিত গতির ক্ষেত্রে যেমন, আবহমণ্ডলে বায়ুর গতিশীলতা বা সমুদ্রের পানির ক্ষেত্রে তা বিশেষভাবে পরিলক্ষিত হয়। এই গতিগুলো পৃথিবীপৃষ্ঠ দ্বারা আবদ্ধ থাকায় কোরিওলিস বলের শুধু অনুভূমিক উপাংশটিই গুরুত্বপূর্ণ। এই বল পৃথিবী পৃষ্ঠের উত্তর গোলার্ধে বস্তুর ডানদিকে (গতির দিকের সাপেক্ষে) এবং দক্ষিণ গোলার্ধে বামদিকে বেঁকে যাবার জন্য দায়ী। এই অনুভূমিক বিচ্যুতি প্রভাব মেরুসমূহের নিকট সর্বোচ্চ এবং বিষুব রেখায় সর্বনিম্ন। এর কারণ উত্তর বা দক্ষিণে ভ্রমণ করার সময় বস্তু যতই মেরুর নিকটবর্তী হয় অক্ষাংশ বৃত্তের ব্যাসের পরিবর্তনের হার ততই বৃদ্ধি পায়। বাতাস এবং স্রোত অঘূর্ণনশীল কাঠামোতে সরাসরি উচ্চ বায়ুচাপের অঞ্চল থেকে নিম্ন বায়ুচাপের অঞ্চলে ধাবিত হয়। কিন্তু কোরিওলিস প্রভাবের ক্ষেত্রে তারা বিষুবরেখার উত্তরে ডান দিকে এবং দক্ষিণে বাম দিকে বিচ্যুত হওয়ার প্রবণতা দেখায়। এটি বড় বড় সাইক্লোনের ঘূর্ণনের জন্য দায়ী। কোনরূপ যৌক্তিক বিশ্লেষণ ছাড়াই এটাকে ব্যাখ্যা করতে গেলে বলা যায়, একটি বস্তু বিবেচনা করুন যেটি বিষুবরেখা থেকে উত্তরমুখী গতিশীল ও বিষুবরেখায় এর গতি বজায় রাখায় প্রবণতা দেখায় যেখানে “অনুভূমিক ব্যাস” বৃহত্তর ( পৃথিবী গোলককে পর্যবেক্ষণ করলে ডানদিকে ঘূর্ণনশীল বলে মনে হবে) এবং ফলস্বরূপ উত্তরমুখী হয়ে অতিক্রম করার সময় এটি ডানদিকে বেঁকে যাওয়ার প্রবণতা দেখায় যেখানে “অনুভূমিক ব্যাস” ক্ষুদ্রতর ( অক্ষাংশের রিং ) এবং পৃথিবীর কেন্দ্রীয় অক্ষের চারদিকে বস্তুসমূহের গতি ধীর।
রেসলম্যানিয়া ২

রেসলম্যানিয়া একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে, যা রেসলম্যানিয়া কালানুক্রমিকের অধীনে প্রচারিত দ্বিতীয় অনুষ্ঠান ছিল। এই অনুষ্ঠানটি ১৯৮৬ সালের ৭ই এপ্রিল তারিখে মার্কিন যুক্তরাষ্ট্রের নিউ ইয়র্কের ইউনিয়নডেলের নাসাউ ভেটেরান মেমোরিয়াল কলিসিয়াম, ইলিনয়ের রোজমন্টের রোজমন্ট হরাইজন এবং ক্যালিফোর্নিয়ার লস অ্যাঞ্জেলেসের লস অ্যাঞ্জেলেস মেমোরিয়াল স্পোর্টস এরিনায় অনুষ্ঠিত হয়েছে।
এই অনুষ্ঠানে সর্বমোট বারোটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে হাল্ক হোগান ডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ ম্যাচে কিং কং বান্ডিকে পরাজিত করেছে। অন্যান্য শীর্ষস্থানীয় ম্যাচে, র‍্যান্ডি স্যাভেজ ডাব্লিউডাব্লিউই আন্তঃমহাদেশীয় চ্যাম্পিয়নশিপের জন্য আয়োজিত একক ম্যাচে জর্জ স্টিলকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে দ্য ব্রিটিশ বুলডগ দ্য ড্রিম টিমকে পিনফলের মাধ্যমে পরাজিত করেছে।
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।
রেসলম্যানিয়া হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, এটি পেশাদার কুস্তি ইতিহাসের দীর্ঘতম চলমান পেশাদার কুস্তি অনুষ্ঠান, যা সাধারণত প্রতি বছরের মার্চ অথবা এপ্রিল মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রয়্যাল রাম্বল, সামারস্ল্যাম এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এটি ডাব্লিউডাব্লিউই দ্বারা আয়োজিত পাঁচটি প্রধান অনুষ্ঠানের মধ্যে বৃহত্তম অনুষ্ঠান। এই অনুষ্ঠানটি ক্রীড়া বিনোদনের সুপার বোল হিসেবে অভিহিত করা হয়। অনেকটা সুপার বোলের মতো, শহরগুলো রেসলম্যানিয়া অনুষ্ঠানটি আয়োজন করার অধিকারের জন্য প্রস্তাব প্রদান করে। ১৯৮৫ সালের ৩১শে মার্চ তারিখে প্রথমবারের মতো রেসলম্যানিয়া অনুষ্ঠিত হয়েছে।
১৯৮৬ সালের এই অনুষ্ঠানটি রেসলম্যানিয়া কালানুক্রমিকের দ্বিতীয় অনুষ্ঠান ছিল, যা ৭ই এপ্রিল তারিখে মার্কিন যুক্তরাষ্ট্রের নিউ ইয়র্কের ইউনিয়নডেলের নাসাউ ভেটেরান মেমোরিয়াল কলিসিয়ামে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সম্প্রচার করা হয়েছে।
সারিগোয়াইন নদী

সারিগোয়াইন নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ২৫.৭৫ কিলোমিটার। প্রস্থ ১১৭ মিটার যা সারিঘাটে পরিমাপকৃত। নদীটির গভীরতা ৮.৫ মিটার এবং নদী অববাহিকার আয়তন ৭৫ বর্গকিলোমিটার।
সারিগোয়াইন নদী ভারতের লালখাল চাবাগানের নিকটে লোভাছড়ি নদী হতে উৎপত্তি লাভ করে সিলেট জেলার জৈন্তাপুর দিয়ে বাংলাদেশে প্রবেশ করেছে। বাংলাদেশে নদীটি বাদামঘাট হতে সিঙ্গারখাল নাম ধারণ করে সিলেটের কোম্পানীগঞ্জের সুরমা নদীতে পতিত হয়েছে।
জুরি নদী

জুরি নদী বা জুরী নদী বা জুড়ী নদী বাংলাদেশ-ভারতের একটি আন্তঃসীমান্ত নদী। নদীটির দৈর্ঘ্য ৭৩ কিলোমিটার, গড় প্রস্থ ৫৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক জুরি নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৩৩।
জুরি নদী অববাহিকার আয়তন ৬২৯ বর্গকিলোমিটার। নদীটিতে সারাবছর পানিপ্রবাহ থাকে। তবে বর্ষায় সাধারণত একটু বন্যা হলেই নদীর দুপাশের অঞ্চল প্লাবিত হয়। বর্ষাকালে পানিপ্রবাহ বৃদ্ধি পেয়ে ১৯৭ ঘনমিটার/সেকেন্ড হয়। এই নদীর তীরে অবস্থিত জুরিবাজার।
জুরি নদী ভারতের ত্রিপুরা রাজ্যের উত্তর-পূর্ব অংশের পাহাড়িয়া অঞ্চলে উৎপত্তি লাভ করে মৌলভীবাজার জেলার কুলাউড়া উপজেলার ধর্মনগর দিয়ে বাংলাদেশে প্রবেশ করেছে। ধর্মনগর থেকে শুরু করে বেশ কিছুদূর পর্যন্ত আন্তর্জাতিক সীমারেখা বরাবর উত্তর দিকে প্রবাহিত হওয়ার পর কুলাউড়া উপজেলার মধ্য দিয়ে আরো উত্তরে গিয়ে হাকালুকি হাওড়ের মধ্য দিয়ে পশ্চিম দিকে ঘুরে গিয়ে ফেঞ্চুগঞ্জের নিকট কুশিয়ারা নদীতে পতিত হয়েছে।
মাহমুদ ফার্শিয়ান

মাহমুদ ফার্শিয়ান "Mahmoud Farshchian" (, "Mahmud Faršciyân" একজন জনপ্রিয় চিত্রশিল্পী। তার জন্ম ১৯৩০ সালের ২৪শে জানুয়ারি। তিনি ফার্সি চিত্রশিল্পের একজন কিংবদন্তি। ইরানের ইস্ফাহান নগরী অনেক পূর্ব থেকে চিত্রশিল্প এবং চিত্রশিল্পীদের জন্য বিখ্যাত ছিলো। আর এখানেই জন্মগ্রহণ এবং চিত্রশিল্প,ভাস্কর্য বিষয়ে শিক্ষালাভ করেন ফার্শিয়ান।
তার বিখ্যাত কাজ গুলি বিভিন্ন জাদুঘরে সংরক্ষিত রয়েছে। তাছারা বিশ্বব্যাপী তার উল্লেখ যোগ্য কাজ গুলির প্রদর্শনী হয়েছে। মিনিয়েচার আর্টের ক্ষেত্রে জীবন্ত কিংবদন্তি ধরা হয় তাকে। প্রাচীন পারসিয়াতে এই শিল্পের শুরু হয়, যা পরবর্তীতে মধপ্রাচ্য এবং বিশেষ করে চীন ও তুর্কিস্তানে ব্যপক জনপ্রিয় হয়।
ফার্শিয়ানের বাবা একজন কম্বল ব্যবসায়ী ছিলেন। এর সংগে সংগে চিত্রশিল্পের প্রতি ছিলো তার গভীর অনুরাগ। আর এটিই ছোট্ট মাহমুদ ফার্শিয়ানকে অনুপ্রাণিত করে। অল্প বয়সেই ফার্শিয়ানের চিত্রশিল্পের প্রতি আগ্রহ প্রকাশ পেতে শুরু করে। তিনি হাজি মির্জা আগা ইমামি এবং ইসা বাহাদুরির কাছে বেশ কয়েক বছর ছবি আঁকা শেখেন। 
ইস্ফাহান উচ্চ বিদ্যালয় থেকে চিত্রকলায় ডিপ্লোমা ডিগ্রি নেওয়ার পর তিনি ইউরোপে পাড়ি জমান। সেখানে তিনি বড় বড় চিত্রশিল্পীদের কাজ গুলি দেখার এবং গবেষণা করার সুযোগ পান। আর এর কিছু পরেই তিনি চিত্রশিল্পে এমন একটি ধারা প্রতিষ্ঠিত করেন যা ব্যপক সাড়া ফেলে দেয়।
কর্মজীবনের শুরুতে তিনি ইরানের ন্যাশনাল ইন্সটিটিউট অব ফাইন আর্টসে কাজ করেন। যা বর্তমানে ইরানের শিল্প ও সাংস্কৃতিক মন্ত্রণালয় হিসেবে ব্যবহৃত হচ্ছে। এরপর তিনি তেহরান স্কুল অব ফাইন আর্টসে প্রফেসর হিসেবে যোগ দেন।
এ পর্যন্ত ফার্শিয়ানের ৫৭টির ও বেশি একক এবং ৮৬টির ও বেশি সম্মিলিত প্রদর্শনী ইরান, ইউরোপ, আমেরিকা এবং এশিয়ার বিভিন্ন দেশে অনুষ্ঠিত হয়েছে। তিনি বিভিন্ন সাংস্কৃতিক প্রতিষ্ঠান থেকে দশটির ও বেশি পদকে ভূষিত হয়েছেন। তিনি "ফার্সি চিত্রশিল্প এবং ইসলামি চিত্রকলা"য় অসামান্য অবদানের স্বীকৃতি স্বরূপ হাই কাউন্সিল অব কালচার এন্ড আর্ট থেকে ডক্টরেট উপাধিতে ভূষিত হয়েছেন। 
তার বিখ্যাত কর্ম গুলি নিয়ে "কালচারাল হেরিটেজ ফাউন্ডেশন" তেহরানের সা'দাবাদ কালচারাল কমপ্লেক্সে একটি জাদুঘর তৈরি করেছে। যার নাম দ্যা মিউজিয়াম অব মাস্টার মাহমুদ ফার্শিয়ান।
এছাড়া তিনি ৮ম শিয়া ইমামের( ইমাম আলি ইবনে মুসা আর রিজা) মাজার শরীফের সৌন্দর্য্য বর্ধনে গঠিত কমিটির নেতৃত্ব দেন।
বর্তমানে তিনি নিউ জার্সিতে অবস্থান গ্রহণ করছেন। তার পুত্র আলি মুরাদ ফার্শিয়ান একজন মেডিসিন বিশেষজ্ঞ। এবং কন্যা লাইলা ফার্শিয়ান একজন আচরণ বিশ্লেষক হিসেবে কাজ করছেন।
লংলা নদী

লংলা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের মৌলভীবাজার ও হবিগঞ্জ জেলার একটি নদী। নদীটির দৈর্ঘ্য ৬৭ কিলোমিটার, গড় প্রস্থ ৭২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক লংলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৭৩।
লংলা নদীটির প্রস্থ ৮০ মিটার যা মতিগঞ্জের কাছে পরিমাপকৃত। নদী অববাহিকার আয়তন ২১০ বর্গকিলোমিটার এবং নদীটির গভীরতা ৭ মিটার। নদীটিতে সারাবছর পানিপ্রবাহ থাকে। শুকনো মৌসুমে মার্চের দিকে পানিপ্রবাহ কমে যায়। বর্ষা মৌসুমে জুলাই-আগস্টে পানিপ্রবাহ বেড়ে দাঁড়ায় ৪১ ঘনমিটার/সেকেন্ড। জোয়ারভাটার প্রভাব থেকে সম্পূর্ণ মুক্ত এই নদী।
লংলা নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে মৌলভীবাজার জেলার শ্রীমঙ্গল উপজেলা দিয়ে বাংলাদেশে প্রবেশ করেছে। তারপর মৌলভীবাজার সদর পর্যন্ত প্রবাহিত হয়ে কুশিয়ারা নদীতে পড়েছে। সমসেরগঞ্জ বাজার এই নদীটির তীরে অবস্থিত। নদীটির উপর একটি রেলসেতু ও তিনটি সড়কসেতু আছে।
সুতাং নদী

সুতাং নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের হবিগঞ্জ জেলার একটি নদী। নদীটির দৈর্ঘ্য ৮২ কিলোমিটার, গড় প্রস্থ ৩৬ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সুতাং নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৮২।
সুতাং নদীর গভীরতা ৪ মিটার সুতাং রেলওয়ে ব্রিজের নিকট পরিমাপকৃত। অববাহিকার আয়তন ৪০০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী।
সুতাং নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার চুনারুঘাট উপজেলা দিয়ে বাংলাদেশে প্রবেশ করেছে। তারপর লাখাই উপজেলার কালনী নদীতে পড়েছে। এটি চুনারুঘাট থেকে উপজেলা শহরের মধ্য দিয়ে উত্তর পশ্চিম দিকে প্রবাহিত হয়ে হবিগঞ্জ জেলা সদরের কিছু দূরে দক্ষিণ-পশ্চিম দিকে বাঁক নিয়ে লাখাই উপজেলা সদরের মধ্য দিয়ে কালনী নদীর সাথে মিলিত হয়েছে।
ইউরোপীয় কেন্দ্রীয় ব্যাংক

ইউরোপীয় কেন্দ্রীয় ব্যাংক (ইসিবি) হল ইউরো মুদ্রার ব্যাংক এবং ইউরোজোনের আর্থিক নীতি পরিচালনা করে। এটি ১৯টি ইইউ সদস্য দেশসমূহ নিয়ে গঠিত এবং বিশ্বের বৃহত্তম মুদ্রা অঞ্চলসমূহ। এটি বিশ্বের একটি সবচেয়ে গুরুত্বপূর্ণ কেন্দ্রীয় ব্যাংক এবং ইউরোপীয় ইউনিয়নের চুক্তি (টিইইউ) তালিকাভুক্ত ইউরোপীয় ইউনিয়নের (ইইউ) সাত প্রতিষ্ঠানগুলোর একটি। ব্যাংকের গোচ্ছিত মূলধন সমস্ত ২৮টি ইইউ সদস্য দেশগুলোর কেন্দ্রীয় ব্যাংক মালিকানাধীন। ১৯৯৮ সালে আমস্টারডামের চুক্তি ব্যাংকটি প্রতিষ্ঠিত করে এবং জার্মানির ফ্রাঙ্কফুর্টে এর সদর দফতর। ২০১৫ সালে ইসিবি-এর সভাপতি মারিও দ্রাগি হচ্ছে ব্যাংক অব ইতালির ব্যাংকের প্রাক্তন গভর্নর, বিশ্ব ব্যাংকের প্রাক্তন সদস্য এবং গোল্ডম্যান স্যাক্‌স (২০০২-২০০৫) আন্তর্জাতিক বিভাগের প্রাক্তন ব্যবস্থাপনা পরিচালক ছিলেন। প্রাথমিকভাবে ব্যাংকটি ইউরো টাওয়ার ছিল কিন্তু বর্তমানে এর একটি নতুন সদর দপ্তর নির্মাণ করা হয়েছে।
ইউরোপীয় কেন্দ্রীয় ব্যাংকের প্রধান উদ্দেশ্য হল, যা ইসিবি সংবিধির ধারা ২ এ বাধ্যতামূলক হিসাবে রয়েছে, তা হচ্ছে ইউরোজোনের মধ্যে ইউরোর মূল্য স্থিতিশীল বজায় রাখা। এর মৌলিক কাজগুলো যা সংবিধান ধারা ৩ এ সংজ্ঞায়িত করা হয়েছে, তা হচ্ছে, ইউরোজোনের জন্য মুদ্রানীতি সংজ্ঞায়িত এবং বাস্তবায়ন করা, বৈদেশিক মুদ্রা অভিযান পরিচালনা করা, কেন্দ্রীয় ব্যাংকে ইউরোপীয় ব্যবস্থায় বৈদেশিক মুদ্রা মজুদের প্রতি যত্ন নেওয়া, টারগেট২ অর্থ প্রদান ব্যবস্থার আওতায় আর্থিক বাজারের অবকাঠামো কার্যকারিতা করা এবং ইউরোপে (টারগেট২ নিরাপত্তাসমূহ) নিরাপত্তাসমূহের স্থাপনার জন্য প্রযুক্তিগত প্ল্যাটফর্ম (বর্তমানে বিকশিত হচ্ছে)। ইসিবি, তার সংবিধির ধারা ১৬ এর অধীন আছে যে, ইউনিয়নের মধ্যে শুধুমাত্র পরিচালনা পরিষদের অধিকার আছে ইউরো ব্যাংকনোটের ইস্যুর অণুমোদন করার। সদস্য রাষ্ট্রসমূহ ইউরো কয়েন ইস্যু করতে পারে, কিন্তু পূর্বেই (ইউরোর প্রবর্তনের উপর, ইসিবি কয়েন ইস্যু করার একমাত্র অধিকার আছে) এর পরিমাণ ইসিবি দ্বারা অণুমোদিত হতে হবে।
ইসিবি সরাসরি ইউরোপীয় আইন দ্বারা পরিচালিত, ইসিবি শেয়ারহোল্ডার এবং শেয়ার মূলধন আছে এই অর্থে এটি একটি কর্পোরেশন। ইউরোপীয় বিনিয়োগ ব্যাংকের শেয়ারহোল্ডার ইউরোপীয় ইউনিয়নের ২৮টি সদস্য রাষ্ট্রের যার মূলধনের পরিমাণ ২৪৩ বিলিয়ন ইউরোর বেশি।
২০২১ এ ইসিবি ঘোষণা করেছিল যে এটি ২০২২ সালের মার্চের শেষ থেকে নেট কেনাকাটা বন্ধ করে দেবে এবং এটি ২০২৪ সালের শেষ পর্যন্ত পরিপক্ক সিকিউরিটিজ থেকে মূল অর্থপ্রদানগুলি পুনঃবিনিয়োগ করবে।
নেপুলিন হ্রদ

নেপুলিন হ্রদ মানুষের তৈরি স্বাদু পানির হ্রদ যা যুক্তরাষ্ট্রের নিউ জার্সির ওয়ান্টেজ টাউনশিপের সাসেক্স সিটিতে অবস্থিত। পাপাকাটিং খাঁড়ির জল বিভাজিকায় অবস্থিত, ওয়ালকিল নদীর একটি উপনদী, একটি নামহীন পাহাড়ি ঢলের বাঁধ তৈরি করার সময় হ্রদটি ১৯৫০ সালে বেসরকারি আবাসন উন্নয়নের অংশ হিসেবে তৈরি হয়। ঢলটি বর্তমানে নেপুলাকাটিং খাঁড়ি নামে পরিচিত, ২০০২ সালের আগে এটির কোন নামকরণ করা হয়নি।
নেপুলিন হ্রদ একটি মনুষ্যসৃষ্ট হ্রদ যা সৃষ্টি হয়েছে নেপুলাকাটিং খাঁড়ির বাঁধ তৈরির মাধ্যমে, একটি ছোট পাহাড়ি ঢল, ২০০২-এর আগে যার কোন নাম ছিলনা। খাঁড়িটির উৎস নেপুলিন হ্রদের উত্তর দিক থেকে প্রায় ০.৪ মাইল (০.৬ কিমি)  উত্তর-পশ্চিমে অবস্থিত। এই উৎসগুলি কাউন্টি রুট ৬৫০ (লিবারটি ভিল রোড)-এর অল্প দূরে, মোটামুটিভাবে  লিবার্টি ভিলের হ্যমলেট, ওয়ান্টেজ টাউনশিপ এবং সাসেক্স বর্গের মাঝামাঝিতে অবস্থিত। লেক নেপুলিনের অবস্থান সমুদ্রপৃষ্ঠ থেকে ৫০৯ ফুট (১৫৫ কি.মি.) উচ্চতায়। হ্রদটি একটি আবাসিক এলাকার উন্নয়ন প্রকল্পের মধ্যে যা ওয়ালকিল নদীর একটি উপনদী, পাপাকাটিং খাঁড়িতে পতিত হবার আগে এটি বাঁধ থেকে দক্ষিণপূর্বে ১.৫ মাইল (২.৪ কি.মি.) প্রবাহিত হয়েছে। খাঁড়ি, হ্রদ এবং এর জলবিভাজিকা কিটাটেনই উপত্যকায় অবস্থিত, যার নিচে মারটিন্সবারগ ফরমেশনের কালো শিলা ও চুনাপাথর এবং তুষারের মত মাটি রয়েছে। 
নিউ জার্সি ডিপার্টমেন্ট অব এনভায়রনমেন্টাল প্রোটেকশন (NJDEP) এর মতে, পাপাকাটিং খাঁড়ির জলবিভাজিকায় দুটি উন্নত হ্রদ গোষ্ঠী - নেপুলিন হ্রদ ও কাছাকাছি অবস্থিত ক্লোভ এক্রেস হ্রদ  পাপাকাটিং খাঁড়ির পানিতে ফসফরাস বয়ে আনার কাজ করে। এই ফসফরাস বহন শুরু হতে পারে আবাসিক বাগান গুলিতে সার প্রয়োগের ফলে, কাছাকাছি কৃষিকাজ করায়, অথবা হ্রদের পাশে বিশাল হাঁসের পাল বসবাস করার ফলে। 
১৯৫০ সালে, একটি আবাসন কোম্পানি সাসেক্স বর্গ ও হ্রদ নেপুলিনের পশ্চিম ও দক্ষিণে একটি নামহীন পানির ঢলে বাঁধ নির্মাণ করে। হ্রদটি একটি পরিকল্পিত বেসরকারি আবাসন প্রকল্পের মাঝখানে ছিল। মূল ডেভেলপারের একজনের শিশুর নাম থেকে হ্রদের নামকরণ করা হয়েছে। ২০১৪ সালে, ওয়ান্টেজ টাউনশিপ হ্রদটিকে সাবেক অ-লাভজনক ব্যবস্থাপনা প্রতিষ্ঠানের কাছ থেকে অর্জন করে এবং টাউনশিপ নিবাসীদের  বিনোদনের জন্য কিছু এলাকা মনোনীত করে। সম্পত্তিটি অর্জন করার পর, পৌরসভা  এনজেডিইপি থেকে নেওয়া ১.২ মিলিয়ন ডলারের মাধ্যমে বাঁধ পুনঃনির্মাণ ঋণ পরিশোধের দায়িত্ব পেয়েছিল।
অবসকিওর (বাংলা ব্যান্ড)

অবসকিওর বাংলাদেশের ব্যান্ড সঙ্গীতের ইতিহাসের অন্যতম একটি ব্যান্ড। আশির দশকে সাইদ হাসান টিপু এই ব্যান্ডটি প্রতিষ্ঠার উদ্যোগ নেন। ১৯৮৫ সালের ১৫ মার্চ খুলনায় অবসকিউর প্রতিষ্ঠা করেন টিপু।
আশির দশকে সারগাম স্টুডিও থেকে অবসকিওরের প্রথম অ্যালবাম প্রকাশিত হয়। ১৯৮৬ সালের সেই সেলফ টাইটেল প্রথম "অবসকিওর ভলিউম ১" ব্যান্ডের অ্যালবাম বাংলা ব্যান্ড সঙ্গীতের ইতিহাসে চিরঠাই করে নেয়। সেই অ্যালবামের আলোচিত ১২ টি গানের মধ্যে অন্যতম হল “মাঝরাতে চাঁদ”, “ভণ্ড বাবা”, “মমতায় চেয়ে থাকা” ইত্যাদি। ১৯৯০ সালে বের হয় ২য় অ্যালবাম, সেটিও ছিল সেলফ টাইটেলড। এই অ্যালবামে “তুমি ছিলে কাল রাতে”, “আধার ঘেরা স্বপ্ন”, “সন্ধ্যা আকাশ” গান আলোচিত জয়। ৯৩/৯৪ সালে প্রকাশিত হয় রকিং ঘরণার অ্যালবাম "স্বপ্নচারিণী"। এ পর্যন্ত ৯ টি অ্যালবাম প্রকাশিত হয়েছে অবসকিওরের। সর্বশেষ প্রকাশিত হয় “অবসকিওর ও বাংলাদেশ”।
নব্বই দশকের মাঝ থেকেই অবসকিওরের সঙ্গীত আয়োজন হারিয়ে যায়। ২০০৭ সালে আবারও গানের মঞ্চে আসে অবসকিউর।
সোনাই নদী

সোনাই নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও হবিগঞ্জ জেলার একটি নদী। নদীটির দৈর্ঘ্য ৩০ কিলোমিটার, গড় প্রস্থ ৪১ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সোনাই নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৩।
নদীটির দৈর্ঘ্য ২৪ কিলোমিটার, প্রস্থ ২৫০ মিটার যা মনতলায় পরিমাপকৃত এবং গভীরতা ৫ মিটার। সোনাই নদীর অববাহিকার আয়তন ১২০ বর্গকিলোমিটার। নদীটিতে সারাবছর পানিপ্রবাহ থাকে। তবে জোয়ারভাটার প্রভাব থেকে সম্পূর্ণ মুক্ত এই নদী। তবে বর্ষায় সাধারণত দুকূল ছাপিয়ে বন্যার সৃষ্টি করে থাকে। কিন্তু শুষ্ক মৌসুমে পানিপ্রবাহ দারুণভাবে কমে যায়। কারণ বাংলাদেশের সীমানা পেরিয়ে ত্রিপুরার তেলিয়াপাড়া শহর ও তার পার্শ্ববর্তী এলাকায় ভারত পানি প্রত্যাহার করে নেয়।
সোনাই নদী ভারতের ত্রিপুরা রাজ্যের পাহাড়ি অঞ্চল থেকে উৎপত্তি লাভ করে হবিগঞ্জ জেলার মাধবপুর উপজেলা দিয়ে বাংলাদেশে প্রবেশ করেছে। তারপর এটি মাধবপুর উপজেলার খাস্তি নদীতে পড়েছে। মাধবপুর নদীবন্দর এই সোনাই নদীর তীরে। এই নদী অববাহিকার চৌমুহনীতে রয়েছে এলজিইডি'র একটি রাবার ড্যাম প্রকল্প এবং বহড়াতেও আছে অনুরুপ প্রকল্প।
হাওড়া নদী

হাওড়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ৪০ মিটার এবং নদীটির প্রকৃতি সরলাকার। বাংলাদেশ পানি উন্নয়ন বোর্ড বা "পাউবো" কর্তৃক হাওড়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২৪।
নদীটির প্রস্থ গঙ্গাসাগর সেতু এলাকায় ৪০ মিটার এবং গভীরতা ৩.৫ মিটার। হাওড়া নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না। তবে জোয়ারভাটার প্রভাব আছে এই নদীতে। জুলাই-আগস্টে বেশি পানিপ্রবাহের সময় প্রবাহের পরিমাণ দাঁড়ায় ৯৮ ঘনমিটার/সেকেন্ড। সাধারণত বন্যা হয় না। এই নদীর উপর আখাউড়া রেলসেতু রয়েছে।
হাওড়া নদী ভারতের ত্রিপুরা রাজ্যের চম্পকনগর অঞ্চলে তেলিয়ামুড়া পাহাড় থেকে উৎপত্তি লাভ করে ব্রাহ্মণবাড়িয়া জেলার আখাউড়া উপজেলা দিয়ে বাংলাদেশে প্রবেশ করেছে। কিন্তু স্থানীয় ভূমিরূপ বদল হয়ে উৎসস্থলেই নদীটি প্রায় নিশ্চিহ্ন হয়ে গিয়েছে, সারা বছর জল থাকে না; বর্ষাকালেই একটা ছোট্ট খালের মতো মনে হয়। তারপর এটি কিছুদুর প্রবাহিত হয়ে আখাউড়া উপজেলার তিতাস নদীতে পতিত হয়েছে। এই নদীর ত্রিপুরা অংশের দৈর্ঘ্য ৫০ কিলোমিটার।
হাল্ক হোগান

টেরি জেন বোলে (জন্ম আগস্ট ১১, ১৯৫৩), বেশি পরিচিত তার রিং নাম হাল্ক হোগান হিসেবে, একজন আমেরিকান অর্ধ-অবসরে থাকা পেশাদারি কুস্তিগির এবং অভিনেতা। সে বেশি পরিচিত ওয়ার্ল্ড রেসলিং ফেডারেশন/এন্টারটেইনমেন্ট, ওয়ার্ল্ড চ্যাম্পিয়নশিপ রেসলিং এবং টিএনএতে কাজ করার জন্য। সে ছয়বারের ডাব্লিউডাব্লিউএফ/ই চ্যাম্পিয়ন এবং ছয়বারের ডাব্লিউসিডাব্লিউ ওয়ার্ল্ড হেভিওয়েট চ্যাম্পিয়ন।
১৯৮০ সালের মে মাসে জাপানের নিউ জাপান প্রো রেসলিং এ তার জীবনের প্রথম ম্যাচ লড়াই করেন। ২০০৫ সালে স্যাইভেস্টার স্টলঅন দ্বারা ডাব্লিউডাব্লিউই হল অব ফেম নির্বাচিত হন।
বিজনী নদী

বিজনী নদী বাংলাদেশ-ভারতের একটি আন্তঃসীমান্ত নদী। ভারতে নদীটি বিজয় নদ বা নদী নামে পরিচিত। বাংলাদেশ অংশে এই নদীটির দৈর্ঘ্য ৩৩ কিলোমিটার এবং গড় প্রস্থ ২৩ মিটার। বিজনী নদীর অববাহিকার আয়তন ৭০ বর্গকিলোমিটার। নদীটিতে সারাবছর পানিপ্রবাহ থাকে না এবং জোয়ার-ভাটার প্রভাবও নেই। বর্ষার সময় এই নদীতে বন্যা হয়।
বিজনী নদীর উৎস বিজয় নদী ভারতের ত্রিপুরা রাজ্যের সিপাহীজলা জেলার বড়মুড়া পাহাড়ি অঞ্চল থেকে উৎপত্তি লাভ করে ব্রাহ্মণবাড়িয়া জেলার কসবা উপজেলা দিয়ে বাংলাদেশে সালদা নদী নামে প্রবেশ করেছে। তারপর বায়েক ইউনিয়নের কৈখোলা গ্রাম থেকে সালদা নদীর একটি শাখা বিজনী নাম ধারণ করে উত্তর দিক বরাবর কসবা বাজারের পাশ দিয়ে প্রবাহিত হয়ে আখাউড়া উপজেলার ধরখার ইউনিয়নের নিকট এসে তিতাস নদীতে পতিত হয়েছে।
আসুকা যুগ

জাপানের শিল্পকলা, সমাজ ও রাজনীতির ক্ষেত্রে আমূল পরিবর্তন ও উৎকর্ষের জন্য আসুকা যুগ স্মরণীয় হয়ে আছে। পূর্ববর্তী কোফুন যুগেই এই সমস্ত পরিবর্তনের সূচনা হলেও চীন থেকে বৌদ্ধধর্মের আগমনের পরে সংস্কারগুলি দ্রুততর হয়। এই সময়ে জাপানের প্রাচীন নাম ওয়া পরিবর্তন করে রাখা হয়।
শৈল্পিক দৃষ্টিকোণ থেকে আসুকা যুগকে দুটো উপবিভাগে ভাগ করা যায়: তাইকা সংস্কারের পূর্ববর্তী আসুকা যুগ, যখন উত্তর ওয়েই রাজ্য থেকে বৌদ্ধ সংস্কৃতির প্রাথমিক প্রভাব সবচেয়ে উল্লেখযোগ্য; এবং তাইকা সংস্কারের পরবর্তী হাকুহো যুগ, যখন ক্রমশ সুই রাজবংশ ও তাং রাজবংশের প্রভাব লক্ষ্য করা যায়।
সালদা নদী

সালদা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ব্রাহ্মণবাড়িয়া ও কুমিল্লা জেলার একটি নদী। এটি ত্রিপুরায় ‘বিজয় নদ বা নদী’ নামে পরিচিত। সালদা নদীটির দৈর্ঘ্য ২৩ কিলোমিটার, গড় প্রস্থ ৩৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সালদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২১।
ভারতের ত্রিপুরা রাজ্যের সিপাহীজলা জেলার বড়মুড়া পাহাড়ি অঞ্চল থেকে বিজয় নদ বা নদী উৎপত্তি লাভ করে ব্রাহ্মণবাড়িয়া জেলার কসবা উপজেলার মধ্য দিয়ে বাংলাদেশে প্রবেশ করেছে। প্রবেশ করার পর সালদা নাম ধারণ করে পশ্চিম দিক বরাবর সালদানদী রেলওয়ে স্টেশনের পাশ দিয়ে প্রবাহিত হয়ে একই উপজেলার কুটি ইউনিয়নের নিকট এসে বুড়ি নদীতে পতিত হয়েছে।
সালদা নদীর একমাত্র উপনদী হল ঘুংঘুর।
সালদা নদীর বালি অনেক মান সম্মত হওয়ায় বহু আগে থেকেই এই বালির চাহিদা ছিলো দেশব্যাপী। ব্রিটিশ আমলে বহু সরকারি স্থাপনা তৈরিতে এই নদীর  বালি ব্যবহার হয়েছে বলে জনশ্রুতি আছে। প্রসঙ্গত, ১৮৯৬ সালে আসাম বেঙ্গল রেলওয়ে কোম্পানির অধীনে লাকসাম - আখাউড়া রেলপথ স্থাপিত হয়। তখন এই সেকশনের স্টেশনসমূহও প্রতিষ্ঠা পায়। তখন সালদা নদীর উপর এই রেলওয়ে সেতুটি নির্মিত হয়, যার নম্বর ২৬১। এই নদীর নামানুসারে জনপদ ও নদী তীরবর্তী একটি ডি ক্লাস রেলওয়ে স্টেশন স্থাপন করা হয়। সালদানদী রেলওয়ে স্টেশন স্থাপনের উদ্দেশ্যও ছিলো নদীকেন্দ্রিক। মূলত ট্রেনে করে নদীর বালি পরিবহনের জন্যই এই স্টেশন স্থাপন করা হয়। ১৯৮০ এর দশক পর্যন্ত ট্রেনে করে বালি পরিবহন করা হয়। পরবর্তীতে চাহিদা কমে আসায় বালি পরিবহন বন্ধ হয়ে যায়।
সালদা নদীর একটি শাখা নদী হচ্ছে বিজনী নদী। সালদা নদী রেলওয়ে সেতুর এলাকায় প্রস্থ ৩০ মিটার এবং গভীরতা ৩.৫ মিটার। এই নদীর অববাহিকার আয়তন ২২১ বর্গকিলোমিটার।
নদীটি দ্বারা দেশের দক্ষিণ-পূর্বাঞ্চলের ব্রাহ্মণবাড়িয়া ও কুমিল্লা জেলার সীমানাও নির্ধারিত হয়েছে। দক্ষিণ তীরে কুমিল্লা জেলার ব্রাহ্মণপাড়া উপজেলা এবং উত্তর তীরে ব্রাহ্মণবাড়িয়া জেলার কসবা উপজেলা। ভৌগলিকভাবে ভারতীয় অংশ অনেকটা উজানে তথা উঁচুতে হওয়ায় এই নদীটি ব্যবহারে ভারতীয়রা বেশি সুবিধাভোগ করে। বিশেষ করে বর্ষার মৌসুমে অতিবৃষ্টির ফলে বন্যা পরিস্থিতির সৃষ্টি হলে তখন নিজেদেরকে রক্ষা করতে স্লুইস গেট খুলে পানির প্রবাহ বাংলাদেশের দিকে ছেড়ে দেয়। ঐসময়ে সীমান্ত সংলগ্ন এলাকাগুলো পানিতে ডুবে যায়। এমনকি ঘরের ভিতরেও পানি চলে আসে।
নারা যুগ

সমসাময়িক জাপানি সমাজ ছিল প্রধানত গ্রামকেন্দ্রিক ও কৃষিভিত্তিক। অধিকাংশ গ্রামের ধর্মবিশ্বাস ছিল পূর্বপুরুষ ও প্রকৃতির শক্তিসমূহের পূজার্চনা তথা শিন্তো ধর্মের অনুসারী।
চীনের তাং রাজধানী চাং আনের আদলে নারা নগরের রাজধানীটি নির্মিত হয়। অন্যান্য বহু দিক দিয়েও সমসাময়িক জাপান চীনের অনুসরণ করত। এই প্রবণতারই একটি প্রকাশ হল জাপান কর্তৃক চীনা চিত্রাক্ষর বা কাঞ্জি সমূহের জাপানি ভাষায় আগমন এবং বৌদ্ধধর্মের আগমন।
গোমতী নদী (কুমিল্লা)

গোমতী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ৯৫ কিলোমিটার, গড় প্রস্থ ৬৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড (পাউবো) কর্তৃক গোমতী নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৪।
গোমতী নদী ভারতের ত্রিপুরা রাজ্যের উত্তর-পূর্ব পার্বত্য অঞ্চলের (ডুম্বুর) ডুমুর নামক স্থানে উৎপন্ন হয়ে পার্বত্যভূমির মধ্য দিয়ে সর্পিল পথ প্রায় ১৫০ কিলোমিটার অতিক্রম করে কুমিল্লা আদর্শ সদর উপজেলার বিবির বাজার স্থলবন্দরের কাছ দিয়ে বাংলাদেশে প্রবেশ করেছে। তারপর এটি আঁকাবাঁকা প্রবাহপথে কুমিল্লার বুড়িচং, ব্রাহ্মণপাড়া, মুরাদনগর, তিতাস উপজেলাসমূহ অতিক্রম করে সবশেষে দাউদকান্দিতে গিয়ে মেঘনা নদীতে মিলিত হয়েছে।
গোমতীর প্রধান শাখানদী হলোঃ বুড়ি। আর আর্সি-নালিয়া হলো গোমতীর একমাত্র প্রশাখা নদী। এর কোনো উপনদী নেই। 
গোমতি নদীটি তীব্র খরস্রোতা। কুমিল্লায় এর প্রবাহমাত্রা ১০০ থেকে ২০,০০০ কিউসেক পর্যন্ত উঠানামা করে।
তেনজিং-হিলারি বিমানবন্দর

তেনজিং-হিলারী বিমানবন্দর , (লুকলা বিমানবন্দর নামেও পরিচিত), নেপালের পূর্বাঞ্চলে সাগরমাথা অঞ্চলের লুকলা শহরের একটি বিমানবন্দর। মার্কিন যুক্তরাষ্ট্রের "হিস্ট্রি" টিভি চ্যানেলের ২০১০ সালে প্রচারিত "পৃথিবীর ঝুঁকিপূর্ণ বিমানবন্দর" নামের এক অনুষ্ঠানে ই বিমানবন্দরকে বিশ্বের সবচেয়ে ঝুঁকিপূর্ণ বিমানবন্দর হিসাবে উল্লেখ করা হয়েছে।
প্রথম মাউন্ট এভারেস্ট বিজয়ী এবং এই বিমানবন্দরের নির্মাণকাজে গুরুত্বপূর্ণ ভূমিকা রাখার স্বীকৃতিস্বরূপ, ২০০৮ সালে স্যার এডমন্ড হিলারি এরং শেরপা তেনজিং নোরগে -এর নামানুসারে এই বিমানবন্দরের নতুন নাম রাখা হয় তেনজিং-হিলারী বিমানবন্দর।
এই বিমানবন্দর জনপ্রিয় কারণ, লুকলা থেকে অধিকাংশ পর্বতারোহীরা মাউন্ট এভারেস্ট বেস ক্যাম্পে যায়। দিনের বেলা ভালো আবহাওয়াতে লকলা থেকে কাঠমান্ডুতে প্রতিদিন বিমান চলাচল করে। যদিও স্বল্পদুরত্বে অবস্থিত, তারপরে লুকলাতে নিয়মিত বৃষ্টি হয় যখন কাঠমান্ডু রৌদ্রজ্জল থাকে। ঝড়ো বাতাস, ঘন মেঘ এবং দৃষ্টিসীমা কমার কারণে প্রায়শই ফ্লাইট দেরি হয় বা বিমানবন্দর বন্ধ করা হয়। কাঁটাতার বেষ্টনী ঘেরা এই বিমানবন্দরে ২৪ ঘণ্টা নেপাল আর্মড পুলিশ বা নেপাল পুলিশ পাহারা দেয়।
পিচের আস্তরের রানওয়ের এই বিমানবন্দরে শুধুমাত্র হেলিকপ্টার এবং অন্যান্য ছোট বিমান অবতরন করতে পারে। এর রানওয়ে × এবং ১১.৭% ঢালু। এই বিমানবন্দরের উচ্চতা ।
এখানে ০৬ রানওয়ে শুধুমাত্র বিমান অবতরন এবং রানওয়ে ২৪ শুধুমাত্র বিমান উড্ডয়নের জন্য ব্যবহৃত হয়। স্বল্প রানওয়ে এবং ভূখণ্ডের কারণে এখানে বড় বিমান অবতরন সম্ভব নয়।
লুকলা ফ্লাইট বা তেনজিং-হিলারী বিমানবন্দর সাধারনত সাকাল ৬ঃ৩০ থেকে বিকাল ৩ঃ৩০ পর্যন্ত খোলা থাকে।
কাঁকড়ি নদী

কাঁকড়ি নদী বাংলাদেশ-ভারতের একটি আন্তঃসীমান্ত নদী। নদীটি ভারতের ত্রিপুরার পূর্বাংশের সিপাহীজলা জেলা এবং বাংলাদেশের দক্ষিণ-পূর্বাঞ্চলের কুমিল্লা জেলার একটি নদী। নদীটির দৈর্ঘ্য ১৪ কিলোমিটার, গড় প্রস্থ ২২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাঁকড়ি নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০২।
নদীটির মিয়াবাজার এলাকায় নদীর প্রস্থ ৬০ মিটার, গভীরতা ৭ মিটার। কাঁকড়ি নদী অববাহিকার আয়তন ১৪১ বর্গকিলোমিটার। এই নদীতে জোয়ার-ভাটার প্রভাব নেই। জুলাই-আগস্টে বর্ষা মৌসুমে সর্বোচ্চ প্রবাহ মাত্রার পরিমাণ ১৭৬ ঘনমিটার/সেকেন্ড।
কাঁকড়ি নদী ভারতের ত্রিপুরা রাজ্যের পার্বত্য অঞ্চল হতে কুমিল্লা জেলার চৌদ্দগ্রাম উপজেলার মধ্য দিয়ে বাংলাদেশে প্রবেশ করেছে। পরে কিছুদুর প্রবাহিত হয়ে এই জেলার চৌদ্দগ্রামেই ছোট ফেনী নদীতে পতিত হয়েছে।
১৯৮৯ তিয়েনআনমেন চত্বরে বিক্ষোভ

১৯৮৯ তিয়েনআনমেন স্কয়ারে বিক্ষোভ বেইজিংয়ে ছাত্রদের নেতৃত্বে অনুষ্ঠিত হয়। চীনে সচরাচর এ বিক্ষোভটি ৪ঠা জুনের ঘটনা বা ’৮৯-এর গণতান্ত্রিক আন্দোলন নামে পরিচিত। ১৯৮৯-এর বসন্তে এ বিক্ষোভকে শহরে বসবাসকারী অধিবাসীগণ ব্যাপকভাবে স্বাগতঃ জানায়। চীনের রাজনৈতিক নেতৃত্বও ব্যাপকভাবে দ্বিধা-বিভক্ত হয়ে পড়ে। অনমনীয় নেতৃবর্গ রাজধানীতে সামরিক আইনজারী করে এ বিক্ষোভকে জোরপূর্বক দমন করেন। ৩-৪ জুনে বিক্ষোভকে ছত্রভঙ্গ করতে নির্মমভাবে অগণিত হত্যাযজ্ঞ পরিচালিত হয়। এতে সেনাবাহিনী অ্যাসাল্ট রাইফেল ও ট্যাঙ্ক ব্যবহার করে। এ হত্যাযজ্ঞটি তিয়েনআনমেন স্কয়ার গণহত্যা বা ৪ জুন গণহত্যা নামে পরিচিত।
১৫ এপ্রিল, ১৯৮৯ সালে চীনের সাবেক কমিউনিস্ট পার্টির মহাসচিব ও উদারবাদী রাজনৈতিক ও অর্থনীতি পুণর্গঠনকারী হু ইয়াওবাংয়ের মৃত্যুকে ঘিরে এ বিক্ষোভ পুঞ্জীভূত হতে থাকে। তার স্মরণে বিশ্ববিদ্যালয়ের ছাত্ররা শোভাযাত্রা সহকারে তিয়েনআনমেন স্কয়ারে একত্রিত হতে থাকে। মুদ্রাস্ফীতি, চাকুরীর সীমিত সুযোগ ও পার্টির অভ্যন্তরে দূর্নীতির বিরুদ্ধে হু সোচ্চার ছিলেন। বিক্ষোভকারীরা সরকারের স্বচ্ছতা, মতপ্রকাশের স্বাধীনতা, সংবাদপত্রের স্বাধীনতা, শিল্প-কারখানায় নিয়োজিত কর্মীদের অধিকারের বিষয়েও দাবী তোলে। বিক্ষোভের চূড়ান্ত পর্যায়ে প্রায় এক মিলিয়ন লোক সমবেত হয়েছিলেন। অধিকাংশই বেইজিংয়ের বিশ্ববিদ্যালয়ের ছাত্র ছিল।
শুরুতে সরকার বিক্ষোভকারীদের প্রতি নমনীয় ভূমিকায় ছিল। ছাত্ররা অনশনের ডাক দেয় ও দেশের বিভিন্ন অংশে তাদের সমর্থনে প্রতিবাদ সভা চলতে থাকে। মে মাসের মাঝামাঝিতে চার শতাধিক শহরের বিক্ষোভের আগুন ছড়িয়ে পড়তে শুরু করে। এর পরিপ্রেক্ষিতে চীনের অবিসংবাদিত নেতা তেং শিয়াওফিং ও দলের অন্যান্য বয়োজ্যেষ্ঠ নেতৃবর্গ বলপ্রয়োগের মাধ্যমে সমাধানের চেষ্টা করেন। ২০ মে, দলীয় কর্তৃপক্ষ সামরিক আইন জারী করেন ও বেইজিংয়ে ৩০০,০০০ সৈনিক মোতায়েন করেন।
বেইজিংয়ের প্রাণকেন্দ্র তিয়েনআনমেন স্কয়ারের দিকে অগ্রসরমান সেনাবাহিনীর আক্রমণকে রুখতে অস্ত্রহীন সাধারণ নাগরিকগণ বাঁধা দেবার চেষ্টা চালায়। ঐ স্কয়ারেই ছাত্রসহ অন্যান্য প্রতিবাদকারীরা সাত সপ্তাহ অবস্থান করছিল। কয়েকশত থেকে কয়েক হাজার পর্যন্ত নাগরিককে হত্যা করা হয়। চীন সরকার এ বিক্ষোভকে পাল্টা-বিপ্লব দাঙ্গা নামে পরিচিতি ঘটায়। এ ঘটনার বিষয়ে কোনরূপ আলোচনা ও স্মরণ করাকে নিষিদ্ধ ঘোষণা করা হয়।
বিক্ষোভ নস্যাৎ করার পর সরকার বিক্ষোভকারী ও তাদের সহায়তাকারীদের গণহারে গ্রেফতার করতে থাকে। বিদেশী সাংবাদিকদেরকে তাদের দেশে ফেরৎ পাঠান ও ঘরোয়া গণমাধ্যমে এ বিষয়ে লেখার উপর কর্তৃত্ব আরোপ করেন। পুলিশ ও অভ্যন্তরীণ নিরাপত্তা বাহিনীকে আরও শক্তিশালী করা হয়। বিক্ষোভকারীদের প্রতি কোনরূপ নমনীয়তা প্রদর্শন করা হয়নি। ঝাও জিয়াংকে পার্টির নেতৃত্ব থেকে দূরে রাখা হয় ও তার স্থলে জিয়াং জেমিনকে মনোনয়ন দেয়া হয়। রাজনৈতিক পুণর্গঠন মূলতঃ স্থবির হয়ে পড়ে ও ১৯৯২ সালে দক্ষিণাঞ্চলে তেং শিয়াওফিংয়ের সফরের পূর্ব পর্যন্ত অর্থনৈতিক পুণর্গঠন করা হয়নি। বিক্ষোভকারীদের প্রতি চীন সরকার কর্তৃক সেনাবাহিনীর ব্যবহার করাকে কেন্দ্র করে আন্তর্জাতিকভাবে ব্যাপক নিন্দা জানানো হয়। পাশ্চাত্যের দেশসমূহ অর্থ সরবরাহ বন্ধ রাখে ও অস্ত্র বাণিজ্যেও এর প্রভাব পড়ে।
সিলোনিয়া নদী

সিলোনিয়া নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬১ কিলোমিটার, গড় প্রস্থ ৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সেলোনিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২২।
মালিপুর এলাকায় নদীর প্রস্থ ২৮ মিটার, গভীরতা ৭ মিটার। সিলোনিয়া নদী অববাহিকার আয়তন ৩০০.৬২ বর্গকিলোমিটার। এই নদীতে জোয়ার-ভাটার প্রভাব রয়েছে এবং বন্যাও হয়। এই নদীর তীরে বন্যা ব্যবস্থাপনা বাঁধ নির্মাণ করা হয়েছে। বামতীরে ২১ কিলোমিটার তীরব্যাপী এবং ডানতীরে ৬ কিলোমিটার। ৭৭০ মিটার এলাকায় ব্যাংক রিভেটমেন্ট আছে। এই নদীর প্রবাহ বারোমাস থাকে। ডিসেম্বর হতে মার্চ মাস অবধি এই প্রবাহ কমে যায়। তখন মালিপুর এলাকায় পানির গভীরতা থাকে ২ মিটার। জুন-জুলাইয়ে বর্ষা মৌসুমে আবার তা বৃদ্ধি পেয়ে ৪ মিটারে পৌঁছায়।
সিলোনিয়া নদী ভারতের ত্রিপুরা রাজ্যের পার্বত্য অঞ্চল হতে ফেনী জেলার পরশুরাম উপজেলার মধ্য দিয়ে বাংলাদেশে প্রবেশ করেছে। পরে ফুলগাজী, ফেনী সদর এবং ছাগলনাইয়ার মধ্য দিয়ে প্রবাহিত হয়ে এই জেলার মুহুরী নদীতে পতিত হয়েছে।
নিতাই নদী

নিতাই নদী বাংলাদেশ-ভারতের একটি আন্তঃসীমান্ত নদী। নদীটি ভারতের মেঘালয় রাজ্যের পশ্চিম গারো পাহাড় জেলা এবং দক্ষিণ গারো পাহাড় জেলা এবং বাংলাদেশের উত্তর-পূর্বাঞ্চলের ময়মনসিংহ ও নেত্রকোণা জেলার একটি নদী।
নিতাই নদীটির দৈর্ঘ্য ৩৬ কিলোমিটার, গড় প্রস্থ ৭৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক নিতাই নদী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৬।
নিতাই নদীটির ঘোষগাঁও এলাকায় প্রস্থ ৯০ মিটার। নিতাই নদী অববাহিকার আয়তন ৩৮১ বর্গকিলোমিটার। এই নদীতে জোয়ার-ভাটার প্রভাব নেই এবং সাধারণত বর্ষা হলে বন্যা হয়। এই নদীর প্রবাহ বারোমাস থাকে। জানুয়ারি হতে মার্চ মাস অবধি এই প্রবাহ কমে যায়। কিন্তু বর্ষা মৌসুমে পানিপ্রবাহ বৃদ্ধি পায়। তখন প্রবাহের আনুমানিক পরিমাণ দাঁড়ায় ২৫.৫৬ ঘনমিটার/সেকেন্ড। এই নদীর তীরে ঘোষগাঁও বাজার এবং কলসিন্দুর বাজার গড়ে উঠেছে।
নিতাই নদী ভারতের মেঘালয় রাজ্যের পার্বত্য অঞ্চল হতে উৎপত্তি হয়ে ময়মনসিংহ জেলার ধোবাউড়া উপজেলার মধ্য দিয়ে বাংলাদেশে প্রবেশ করেছে। তারপর নেত্রকোণা জেলার দুর্গাপুর উপজেলার মধ্য দিয়ে প্রবাহিত হয়ে কংস নদীতে পতিত হয়েছে।
জাত্রা (ম্যাগাজিন)

জাত্রা () হল জাকার্তা, ইন্দোনেশিয়ায় প্রকাশিত একটি সাপ্তাহিক ম্যাগাজিন। এটি দেশের প্রধান দুইটি ম্যাগাজিনের একটি। অপর ম্যাগাজিনটি হল "টেম্পো"।
১৯৯৪ সালে "জাত্রা" প্রতিষ্ঠিত হয়। রাজধানী জাকার্তায় এর সদর দপ্তর অবস্থিত। এটি একটি সাপ্তাহিক ম্যাগাজিন, প্রতি সপ্তাহেই রাজনীতিসহ অন্যান্য বিষয়ভিত্তিক সংবাদ উপস্থাপন করে "জাত্রা"।
হার ওয়ার্ল্ড

হার ওয়ার্ল্ড () হল সিঙ্গাপুরের একটি ইংরেজি ম্যাগাজিন যা প্রধানত পেশাজীবী নারীদের লক্ষ্য করে প্রকাশিত হয়ে থাকে। এটি মালয়েশিয়া এবং সিঙ্গাপুরে একত্রে প্রকাশিত প্রথম কোন ইংরেজি ভাষার ম্যাগাজিন। জুলাই, ১৯৬০ সাল থেকে এই ম্যাগাজিনটি প্রকাশিত হয়ে আসছে। মালয়েশিয়া ও সিঙ্গাপুর বাদে আরো ৩টি দেশে - ইন্দোনেশিয়া, থাইল্যান্ড ও ভিয়েতনামে (অক্টোবর, ২০০৮ থেকে) প্রকাশিত হয় এই ম্যাগাজিন। মালয়েশিয়ার প্রকাশিত "হার ওয়ার্ল্ড" ম্যাগাজিনের প্রচ্ছদ অন্যান্য দেশ থেকে ভিন্ন হয়।
ম্যাগাজিনটিতে মূলত ফ্যাশন, নারী পেশাজীবীদের মাথায় রেখে বিজ্ঞাপন, প্রশিক্ষণ বিষয়ক লেখনী, জীবনধারা, ব্যক্তিজীবন ও লক্ষ্য ইত্যাদি বিষয়ের উপর লেখা থাকে। সিঙ্গাপুর প্রেস হোল্ডিংস (এসপিএইচ) এর অঙ্গসংস্থা হিসেবে 'এসপিএইচ ম্যাগাজিনস' এই ম্যাগাজিনটি প্রকাশ করে থাকে এবং এটি সিঙ্গাপুরের সর্বাধিক বিক্রীত নারীদের ম্যাগাজিন। "হার ওয়ার্ল্ডের" ইন্দোনেশীয়, থাই ও ভিয়েতনামীয় সংস্করণে নিজ নিজ ভাষাতেই নিবন্ধসমূহ ছাপা হয়।
জুলাই, ২০১০ সালের "হার ওয়ার্ল্ড সিঙ্গাপুর" সংখ্যার, (যা ছিল বিশেষ সংগ্রাহক সংখ্যা) প্রচ্ছদে কোনো নারীমূর্তি ছিল না, ম্যাগাজিনটির অর্ধশতবর্ষের মধ্যে প্রথমবারের মত।
এর মূল প্রতিদ্বন্দ্বি ম্যাগাজিন "ফিমেইল ম্যাগাজিন"। এটিও এসপিএইচএম ম্যাগাজিনের মালিকানাধী এবং ১৯৭৪ সাল থেকে প্রকাশিত হয়ে আসছে। এই ম্যাগাজিনটিও মালয়েশিয়া (১৯৭৪ থেকে) এবং ইন্দোনেশিয়ায় (২০০০ থেকে) প্রকাশিত হয়।
"ভিয়েতনাম'স নেক্সট টপ মডেল" প্রতিযোগিতার বিজয়ীকে অবশ্যই হার ওয়ার্ল্ড ইন্টারন্যাশনাল সমর্থিত "হার ওয়ার্ল্ড ভিয়েতনাম"-এর একটি সংখ্যার প্রচ্ছদে থাকতে পারেন।
জগ

জগ () হল একপ্রকার পানি রাখার পাত্র। এটি অনেকের সম্মানীয় বস্তুও।
এর সরল গঠন হলো পেট মোটা এবং সরু একটি পাইপের মতো নল যা দ্বারা পানি নির্ধারিত পাত্রে ফেলা যায়।সাধারণত জগের হাতল থাকে যা দ্বারা জগটি ধরা যায়।জগ সাধারণ প্লাস্টিক,কাচ,সিরামিক ইত্যাদি থেকে তৈরী করা হয়।তবে বর্তমানে পিতল,এলুমিনিয়াম ইত্যাদি ধাতু দ্বারাও জগ তৈরী করা হয়।
জগ অনেক কাজে ব্যবহৃত হয়ঃ
উপর্যুক্ত কাজ গুলো ছাড়াও আরও অনেক কাজে জগ ব্যবহৃত হয়।